CELEX: 32010D0731
Language: ro
Date: 2010-11-30 00:00:00
Title: 2010/731/UE: Decizia Comisiei din 30 noiembrie 2010 de stabilire a chestionarului care trebuie utilizat pentru rapoartele cu privire la aplicarea Directivei 2000/76/CE a Parlamentului European și a Consiliului privind incinerarea deșeurilor [notificată cu numărul C(2010) 8279]  Text cu relevanță pentru SEE

1.12.2010   
            
            
               RO
            
            
               Jurnalul Oficial al Uniunii Europene
            
            
               L 315/38
            
         DECIZIA COMISIEI
   din 30 noiembrie 2010
   de stabilire a chestionarului care trebuie utilizat pentru rapoartele cu privire la aplicarea Directivei 2000/76/CE a Parlamentului European și a Consiliului privind incinerarea deșeurilor
   [notificată cu numărul C(2010) 8279]
   (Text cu relevanță pentru SEE)
   (2010/731/UE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 2000/76/CE a Parlamentului European și a Consiliului din 4 decembrie 2000 privind incinerarea deșeurilor (1), în special articolul 15,
   întrucât:
   
               (1)
            
            
               Un prim chestionar care trebuie utilizat pentru raportarea cu privire la aplicarea Directivei 2000/76/CE privind incinerarea deșeurilor a fost stabilit prin Decizia 2006/329/CE a Comisiei (2). Chestionarul respectiv a cuprins perioada de raportare din 2006 până în 2008 inclusiv.
            
         
               (2)
            
            
               În baza experienței obținute prin aplicarea Directivei 2000/76/CE și prin utilizarea primului chestionar, trebuie stabilit un nou chestionar pentru perioada 2009-2011. Din motive de claritate, Decizia 2006/329/CE trebuie înlocuită.
            
         
               (3)
            
            
               Măsurile prevăzute de prezenta decizie sunt conforme cu avizul comitetului instituit în conformitate cu articolul 6 din Directiva 91/692/CEE a Consiliului din 23 decembrie 1991 de standardizare și raționalizare a rapoartelor privind aplicarea anumitor directive referitoare la mediu (3),
            
         ADOPTĂ PREZENTA DECIZIE:
   Articolul 1
   (1)   Statele membre trebuie să utilizeze chestionarul prevăzut în anexă pentru raportarea cu privire la aplicarea Directivei 2000/76/CE.
   (2)   Rapoartele care trebuie prezentate acoperă perioada 1 ianuarie 2009-31 decembrie 2011.
   Articolul 2
   Decizia 2006/329/CE se abrogă.
   Articolul 3
   Prezenta decizie se adresează statelor membre.
   
      Adoptată la Bruxelles, 30 noiembrie 2010.
      
         
            Pentru Comisie
         
         Janez POTOČNIK
         
            Membru al Comisiei
         
      
   
   
      (1)  JO L 332, 28.12.2000, p. 91.
   
      (2)  JO L 121, 6.5.2006, p. 38.
   
      (3)  JO L 377, 31.12.1991, p. 48.
   
      ANEXĂ
      
         CHESTIONAR CU PRIVIRE LA APLICAREA DIRECTIVEI 2000/76/CE A PARLAMENTULUI EUROPEAN șI A CONSILIULUI PRIVIND INCINERAREA DEșEURILOR
      
      
         Note generale:
      
      Acest al doilea chestionar întocmit în temeiul Directivei 2000/76/CE acoperă perioada cuprinsă între 2009 și 2011. Luând în considerare experiența acumulată în aplicarea directivei și informațiile deja obținute prin intermediul primului chestionar, prezentul chestionar se concentrează asupra modificărilor și a progreselor realizate de statele membre în aplicarea curentă directivei.
      Pentru a asigura continuitatea și pentru a permite realizarea unor comparații directe cu răspunsurile anterioare, prezentul chestionar nu modifică abordarea generală a Deciziei 2006/329/CE. Dacă întrebările sunt similare celor din chestionarul anterior, se poate face pur și simplu trimitere la răspunsurile anterioare dacă situația a rămas neschimbată. În cazul în care situația a evoluat, schimbările trebuie descrise într-un nou răspuns.
      Ca și în cazul primului chestionar, Comisia intenționează să utilizeze platforma ReportNet (sau, după caz, platforma care succede acesteia) pentru a pune la dispoziția statelor membre un instrument electronic de raportare bazat pe prezentul chestionar. În acest sens, Comisia recomandă cu fermitate utilizarea acestui instrument în îndeplinirea cerințelor de raportare, în scopul reducerii sarcinii administrative și al eficientizării analizei răspunsurilor.
      1.   Numărul de instalații și de avize
      
                  1.1.
               
               
                  Vă rugăm să furnizați următoarele informații cu privire la numărul de instalații (defalcate pe instalații de incinerare și de coincinerare) care fac obiectul Directivei 2000/76/CE, precum și la avizele și capacitățile avizate ale acestora:
                  
                              (a)
                           
                           
                              numărul de instalații;
                           
                        
                              (b)
                           
                           
                              numărul de avize eliberate în conformitate cu articolul 4 alineatul (1);
                           
                        
                              (c)
                           
                           
                              numărul de instalații care recuperează căldura generată de procesul de incinerare;
                           
                        
                              (d)
                           
                           
                              capacitățile totale avizate de deșeuri trecute prin instalație (tone/an) (opțional).
                           
                        
            
                  1.2.
               
               
                  Vă rugăm să furnizați lista tuturor instalațiilor care intră sub incidența Directivei 2000/76/CE, indicând următoarele informații pentru fiecare dintre instalațiile cu capacitate mai mare de 2 tone pe oră:
                  
                              (a)
                           
                           
                              dacă este o instalație de incinerare sau de coincinerare și, în cazul din urmă, tipul instalației (cuptor din ciment, instalație de ardere, alte instalații industriale care nu sunt vizate de anexa II.1 sau II.2 la Directiva 2000/76/CE);
                           
                        
                              (b)
                           
                           
                              în cazul instalațiilor de incinerare a deșeurilor urbane solide care efectuează operațiuni care intră sub incidența anexei II punctul R1 la Directiva 2008/98/CE a Parlamentului European și a Consiliului (1): eficiența energetică a instalației, calculată folosind formula dată în nota de subsol din anexa II punctul R1, la Directiva 2008/98/CE.
                           
                        
            2.   Vă rugăm să descrieți toate problemele legate de definițiile de la articolul 3 identificate la aplicarea Directivei 2000/76/CE. Furnizați informații specifice pentru fiecare definiție în cazul căreia au fost identificate probleme.
      3.   Au fost acordate avize pentru instalații mobile în temeiul Directivei 2000/76/CE?
      4.   Vă rugăm să indicați categoriile de deșeuri care au fost coincinerate, defalcate în funcție de tipul instalației de coincinerare (cuptoare din ciment, instalații de ardere, alte instalații industriale care nu intră sub incidența anexei II.1 sau II.2).
      Vă rugăm să indicați codurile aferente din Catalogul european al deșeurilor (facultativ).
      Vă rugăm să indicați, de asemenea, capacitatea avizată pentru coincinerare în instalațiile respective (opțional).
      5.   Pentru câte instalații de coincinerare se aplică limitele de emisie prevăzute în anexa V la Directiva 2000/76/CE (de exemplu, în cazul coincinerării de deșeuri urbane netratate sau în cazul în care peste 40 % din căldura eliberată provine din arderea deșeurilor periculoase)?
      6.   Care sunt dispozițiile prevăzute în procesul de acordare a avizelor pentru:
      
                  (a)
               
               
                  identificarea cantităților și categoriilor de deșeuri periculoase care pot fi tratate?
               
            
                  (b)
               
               
                  debitul minim și maxim al deșeurilor periculoase care pot fi tratate?
               
            
                  (c)
               
               
                  plaja de valori calorifice permise pentru deșeurile periculoase?
               
            
                  (d)
               
               
                  restricțiile privind conținutul de poluanți, de exemplu PCB, PCP, clor, fluor, sulf, metale grele?
               
            7.   Ce deșeuri au fost considerate „necorespunzătoare” pentru prelevarea de probe reprezentative?
      8.   Referitor la temperatura și durata de menținere a gazelor de furnal prevăzute la articolul 6 alineatele (1) și (2) din Directiva 2000/76/CE, au fost autorizate condiții de funcționare diferite față de acelea acordate în conformitate cu articolul 6 alineatul (4)? Dacă răspunsul este „da”, vă rugăm să indicați:
      
                  (a)
               
               
                  câte avize au fost acordate?
               
            
                  (b)
               
               
                  în cazul în care există date disponibile, vă rugăm să descrieți motivele care au stat la baza acordării derogării (derogărilor) pentru un număr de cazuri reprezentative, precum și informațiile următoare:
                  
                              (i)
                           
                           
                              identificarea capacității instalației;
                           
                        
                              (ii)
                           
                           
                              dacă derogarea vizează o instalație „existentă” în sensul definit la articolul 3 alineatul (6) sau o instalație nouă;
                           
                        
                              (iii)
                           
                           
                              tipul deșeurilor incinerate;
                           
                        
                              (iv)
                           
                           
                              cum se asigură respectarea cerinței de a nu produce o cantitate mai mare de reziduuri decât în cazul unei instalații care nu beneficiază de derogare și a cerinței ca reziduurile să nu prezinte un conținut mai mare de poluanți organici decât reziduurile care s-ar obține într-o instalație care nu beneficiază de derogare;
                           
                        
                              (v)
                           
                           
                              condițiile de exploatare prevăzute de aviz;
                           
                        
                              (vi)
                           
                           
                              valorile limită de emisie care trebuie respectate de instalație.
                           
                        
            9.   Pentru instalațiile de incinerare, ce măsuri au fost adoptate [pe lângă raportul prevăzut la articolul 12 alineatul (2), dacă este cazul] pentru a se asigura că instalațiile sunt astfel proiectate, echipate, construite și exploatate încât să nu se depășească valorile limită de emisie stabilite în anexa V la Directiva 2000/76/CE?
      10.   Pentru instalațiile de coincinerare, ce măsuri au fost adoptate [pe lângă raportul prevăzut la articolul 12 alineatul (2), dacă este cazul] pentru ca instalațiile să fie astfel proiectate, echipate, construite și exploatate, încât să nu se depășească valorile limită de emisie stabilite prin anexa II la Directiva 2000/76/CE?
      11.   Pentru cuptoarele din ciment în care se coincinerează deșeuri, s-a acordat vreo derogare de la limitele de emisie pentru NOx, pulberi, SO2 sau COT, în conformitate cu anexa II.1? Dacă răspunsul este „da”, vă rugăm să indicați următoarele:
      
                  (a)
               
               
                  câte avize au fost acordate?
               
            
                  (b)
               
               
                  în cazul în care există date disponibile, vă rugăm să descrieți motivele care au stat la baza acordării derogării (derogărilor) pentru un număr de cazuri reprezentative, precum și informațiile următoare:
                  
                              (i)
                           
                           
                              capacitatea instalației;
                           
                        
                              (ii)
                           
                           
                              dacă derogarea vizează o instalație existentă sau o instalație nouă [luând în considerare articolul 20 alineatul (3) din Directiva 2000/76/CE];
                           
                        
                              (iii)
                           
                           
                              tipul de deșeuri coincinerate;
                           
                        
                              (iv)
                           
                           
                              valorile limită de emisie care trebuie respectate de instalații;
                           
                        
                              (v)
                           
                           
                              alte condiții de exploatare prevăzute de aviz.
                           
                        
            12.   Pentru evacuările atmosferice provenite de la instalațiile de incinerare și coincinerare, au fost stabilite valori limită de emisie diferite de cele prevăzute în anexa II sau în anexa V, după caz? Dacă răspunsul este „da” și în cazul în care aceste informații sunt disponibile, vă rugăm să precizați:
      
                  (a)
               
               
                  instalațiile la care se aplică, de exemplul instalații de incinerare sau de coincinerare, în cazul acestora din urmă indicând tipul instalației;
               
            
                  (b)
               
               
                  care dintre aceste instalații sunt „noi” și care sunt „existente”;
               
            
                  (c)
               
               
                  poluanții cărora li se aplică valorile limită și care sunt valorile limită stabilite;
               
            
                  (d)
               
               
                  de ce se aplică respectivele valori limită;
               
            
                  (e)
               
               
                  regimul de monitorizare a emisiilor pentru acești poluanți (continuă sau discontinuă, cu indicarea frecvenței în cazul monitorizării discontinue).
               
            13.   În cazul poluanților enumerați în anexa IV la Directiva 2000/76/CE, cum se determină valorile limită ale emisiilor pentru deversarea în mediul acvatic a apelor reziduale rezultate din epurarea gazelor de eșapament? Vă rugăm să indicați cazurile în care valorile limită ale emisiilor pentru aceste substanțe poluante diferă de cele din anexa IV.
      14.   În cazul în care au fost stabilite valori limită de emisie pentru poluanții eliberați în apă, alții decât poluanții menționați de anexa IV:
      
                  (a)
               
               
                  căror instalații li se aplică respectivele valori (de exemplu, instalații de incinerare sau coincinerare, „noi” sau „existente”)?
               
            
                  (b)
               
               
                  căror poluanți li se aplică aceste valori și care sunt valorile limită stabilite?
               
            
                  (c)
               
               
                  de ce se aplică respectivele valori limită?
               
            15.   Ce parametri de control operațional (pH, temperatură, viteză de curgere etc.) au fost stabiliți în cadrul procesului de acordare a avizului pentru deversarea apelor reziduale?
      16.   Ce dispoziții au fost adoptate în vederea asigurării protecției solului, a apelor de suprafață sau a apelor subterane în conformitate cu articolul 8 alineatul (7)?
      17.   Ce criterii se utilizează pentru a se asigura că există capacitatea de depozitare necesară pentru ca apele să fie testate și tratate înainte de deversare, în caz de necesitate?
      18.   Ce dispoziții generale au fost adoptate în vederea minimizării cantității și nocivității reziduurilor generate de instalațiile de incinerare sau coincinerare?
      19.   Sunt cerințele menționate în aviz cu privire la măsurarea poluanților atmosferici și parametrii de exploatare identice cu cele stabilite la articolul 11 alineatul (2)? În cazul unui răspuns negativ, vă rugăm să furnizați în mod detaliat următoarele informații:
      
                  (a)
               
               
                  motivul devierii de la cerințele articolului 11 alineatul (2) cu trimitere la posibilitățile de derogare menționate la articolul 11 alineatele (4)-(7);
               
            
                  (b)
               
               
                  poluantul sau parametrul în cauză și cerințele de măsurare impuse.
               
            20.   Sunt cerințele menționate în aviz cu privire la măsurarea poluanților în apă identice cu acelea stabilite la articolul 11 alineatele (14) și (15)? În cazul unui răspuns negativ, vă rugăm să furnizați în mod detaliat următoarele informații:
      
                  (a)
               
               
                  motivul devierii de la dispozițiile articolului 11 alineatele (14) și (15);
               
            
                  (b)
               
               
                  poluantul/parametrul în cauză și cerințele de măsurare.
               
            21.   Care sunt dispozițiile prevăzute în cursul procesului de acordare a avizului pentru a se asigura respectarea următoarelor prevederi cu privire la emisiile atmosferice:
      
                  (a)
               
               
                  articolul 11 alineatul (8);
               
            
                  (b)
               
               
                  articolul 11 alineatul (9);
               
            
                  (c)
               
               
                  articolul 11 alineatul (11);
               
            
                  (d)
               
               
                  articolul 11 alineatul (12);
               
            
                  (e)
               
               
                  conformitatea cu regimul prevăzut la articolul 11 alineatul (10).
               
            22.   Care sunt dispozițiile prevăzute în cursul procesului de acordare a avizului pentru a se asigura respectarea următoarelor prevederi cu privire la emisiile în mediul acvatic:
      
                  (a)
               
               
                  articolul 11 alineatul (9);
               
            
                  (b)
               
               
                  regimul de conformitate prevăzut la articolul 11 alineatul (16).
               
            23.   Vă rugăm să descrieți orice instrucțiuni oficiale care au fost elaborate cu privire la obținerea datelor referitoare la emisia zilnică medie validată [articolul 11 alineatul (11)]. Vă rugăm să furnizați o adresă de internet, dacă este disponibilă.
      24.   Care sunt procedurile de informare a autorităților competente în cazul depășirii unei valori limită de emisie?
      25.   Ce măsuri s-au luat pentru a asigura participarea opiniei publice la procesul de acordare a avizelor (noi și/sau înnoite)? Vă rugăm să furnizați detalii cel puțin cu privire la următoarele aspecte:
      
                  (a)
               
               
                  autoritatea prin intermediul căreia se pune la dispoziția publicului solicitarea de aviz;
               
            
                  (b)
               
               
                  perioada în decursul căreia publicul poate trimite observații;
               
            
                  (c)
               
               
                  autoritatea care pune la dispoziție decizia finală.
               
            26.   În ceea ce privește disponibilitatea informațiilor pe parcursul procesului de acordare a avizului:
      
                  (a)
               
               
                  există informații referitoare la aspecte legate de mediu care nu se pun la dispoziția publicului sau care, parțial, nu sunt disponibile în privința solicitării, a procesului de decizie și a avizării? În cazul unui răspuns afirmativ, precizați despre ce informații este vorba;
               
            
                  (b)
               
               
                  în cazul în care aceste informații sunt disponibile sau parțial disponibile, vă rugăm să specificați dacă informațiile respective sunt disponibile în mod gratuit și, în cazul în care nu sunt, nivelul taxelor aplicate și condițiile în care se aplică respectivele taxe.
               
            27.   Pentru instalațiile de incinerare și de coincinerare a căror capacitate nominală este mai mare sau egală cu două tone pe oră, ce dispoziții au fost adoptate pentru a impune operatorilor să înainteze autorității competente un raport anual privind funcționarea și monitorizarea instalației?
      28.   În cazul în care se depune un raport anual:
      
                  (a)
               
               
                  Ce informații conține acesta?
               
            
                  (b)
               
               
                  Cum poate avea publicul acces la respectivul raport?
               
            29.   Pentru instalațiile de incinerare sau coincinerare a căror capacitate nominală este mai mică de două tone pe oră, în ce mod sunt identificate public respectivele instalații?
      30.   Ce dispoziții au fost prevăzute în aviz pentru a controla durata de funcționare a unei instalații de incinerare sau coincinerare în condiții de exploatare anormale (de exemplu opriri, dereglări sau defecțiuni ale echipamentelor de reducere sau de monitorizare a emisiilor)?
      31.   Pentru procesele de incinerare și de coincinerare, care sunt duratele de funcționare maxime permise în condiții de exploatare anormale înainte ca instalația să trebuiască oprită?
      
                  (a)
               
               
                  durata maximă permisă de depășire a valorilor de emisie maxime;
               
            
                  (b)
               
               
                  durata maximă cumulată a perioadelor de depășire a valorilor limită pe parcursul unui an.
               
            32.   Alte observații.
      
         (1)  JO L 312, 22.11.2008, p. 3.